钦定古今图书集成/明伦汇编/官常典/第737卷 > 胡闰〈子传道〉
## 钦定古今图书集成/明伦汇编/官常典/第737卷 > 胡闰〈子传道〉

按《明外史》本传：“闰字松友，鄱阳人。太祖征陈友谅，过
长沙王吴芮祠，见题壁诗，奇之，立召见帐前。洪武四
年，郡举秀才，入见，帝曰：‘此书生故题诗鄱阳庙壁者
邪？授都督府都事，迁经历。建文初，选右补阙，寻进大
理寺少卿。燕师起，与齐、黄辈昼夜画军事。成祖即帝
位，召闰，不屈死。籍其家。子传道论死。幼子传庆谪戍’”
边。四岁女郡奴或提入功臣家。稍长，识大义，日以爨
灰污面。洪熙初，赦还乡。贫甚，誓不嫁。见者竞遗以钱，
縠曰：“此忠臣女也。”嘉靖时，提学副使邵锐立祠祀闰，
以郡奴祔。福王时，赠闰刑部尚书，谥忠烈。女郡奴，谥
孝贞。